**saistošie noteikumi**

Limbažos

2020. gada 28. maijā Nr.12

**APSTIPRINĀTI**

ar Limbažu novada domes

28.05.2020. sēdes lēmumu

(protokols Nr.13, 20.§)

**Grozījumi Limbažu novada pašvaldības 2019.gada 25.aprīļa saistošajos noteikumos Nr.20 „Decentralizēto kanalizācijas pakalpojumu sniegšanas un uzskaites kārtība Limbažu novadā”**

*Izdoti saskaņā ar Ūdenssaimniecības pakalpojumu likuma*

[*6.panta*](https://likumi.lv/ta/id/275062-udenssaimniecibas-pakalpojumu-likums#p6) *ceturtās daļas 5.punktu un Ministru kabineta*

*2017.gada 27.jūnija noteikumu Nr.384*

*„*[*Noteikumi par decentralizēto kanalizācijas sistēmu  
apsaimniekošanu un reģistrēšanu*](https://likumi.lv/ta/id/291947-noteikumi-par-decentralizeto-kanalizacijas-sistemu-apsaimniekosanu-un-registresanu)*”* [*6.*](https://likumi.lv/ta/id/291947-noteikumi-par-decentralizeto-kanalizacijas-sistemu-apsaimniekosanu-un-registresanu#p6)*punktu*

Izdarīt Limbažu novada domes 2019.gada 25.aprīļa saistošajos noteikumos Nr.20 „Decentralizēto kanalizācijas pakalpojumu sniegšanas un uzskaites kārtība Limbažu novadā” šādus grozījumus:

1. Izteikt 24.punktu šādā redakcijā:

“24. Ja asenizatora darbībās tiek konstatēti normatīvo aktu pārkāpumi, kas skar ūdenssaimniecības pakalpojumu sniegšanas jomu, komerctiesību jomu, profesionālās darbības sfēru, finanšu saistību izpildi, kravu autopārvadājumu jomu vai vides aizsardzības jomu, pašvaldības izpilddirektors anulē attiecīgā asenizatora reģistrācijas faktu, nosūtot rakstveida paziņojumu asenizatoram, un dzēš par to ziņas pašvaldības tīmekļa vietnē. Attiecīgajā gadījumā asenizatora pienākums ir 3 (trīs) darba dienu laikā no paziņojuma saņemšanas dienas iesniegt pašvaldībai šo noteikumu 15.7.punktā noteikto informāciju par periodu līdz reģistrācijas anulēšanas dienai.”.

1. Izteikt 25.punktu šādā redakcijā:

“25. Asenizators ir tiesīgs apstrīdēt reģistrācijas anulēšanas faktu, 15 (piecpadsmit) darba dienu laikā no paziņojuma saņemšanas iesniedzot rakstveida iesniegumu Limbažu novada domē, kurā tiek norādīts lūguma pamatojums un ziņas par iesniegumā ietvertajiem apgalvojumiem. Reģistrācijas anulēšanas fakta apstrīdēšana neaptur noteikumu 24.punktā norādītā paziņojuma darbību un neatbrīvo asenizatoru no šo noteikumu 24.punktā paredzētās informācijas iesniegšanas.”

Limbažu novada pašvaldības

Domes priekšsēdētājs D.Zemmers