**PIELIKUMS**

Limbažu novada domes

28.05.2020. sēdes lēmumam

(protokols Nr.13, 38.§)

**LIMBAŽU NOVADA ĢIMNĀZIJAS, LIMBAŽU SĀKUMSKOLAS,**

**BAUMAŅU KĀRĻA VIĻĶENES PAMATSKOLAS**

**REORGANIZĀCIJAS PLĀNS**

**Mērķis:** - paaugstināt izglītības kvalitāti, racionāli un efektīvi izmantojot izglītības iestāžu resursus, veicināt pedagogu pedagoģiskās meistarības izaugsmi, savstarpēji apgūstot skolu labo pieredzi un tradīcijas.

Uzdevumi:

1. Nodrošināt izglītības kvalitāti, pieejamību un daudzveidību.
2. Reorganizēt Limbažu novada pašvaldības izglītības iestādes - ar 2020.gada 1.septembri Limbažu novada ģimnāzijai ((no 01.09.2020. Limbažu Valsts ģimnāzijai), iestādes reģ. Nr. 40900001198, juridiskā adrese: [Rīgas iela 28, Limbaži, Limbažu novads, LV-4001](https://www.lursoft.lv/adrese/rigas-iela-28-limbazi-limbazu-novads-lv-4001)) pievienojot Limbažu sākumskolu (iestādes reģ. Nr. 40900001357, juridiskā adrese: [Rīgas iela 28, Limbaži, Limbažu novads, LV-4001](https://www.lursoft.lv/adrese/rigas-iela-28-limbazi-limbazu-novads-lv-4001)) un Baumaņu Kārļa Viļķenes pamatskolu (iestādes reģ. Nr. 40900001323, juridiskā adrese: Viļķenes skola, Viļķene, Viļķenes pagasts, Limbažu novads, LV-4050), kā rezultātā Limbažu sākumskola un Baumaņu Kārļa Viļķenes pamatskola beidz pastāvēt.
3. Nodrošināt reorganizējamo izglītības iestāžu attiecināmo tiesību un saistību pāreju.
4. Nodrošināt reorganizējamo izglītības iestāžu īpašumā un lietošanā esošo līdzekļu un materiālo vērtību pāreju.
5. Nodrošināt licencēto, akreditēto un realizēto izglītības programmu īstenošanas turpināšanu un izglītības programmās uzņemto izglītojamo pārņemšanu.
6. Informēt reorganizācijā iesaistīto izglītības iestāžu darbiniekus, izglītojamos un izglītojamo vecākus par plānoto reorganizāciju, izglītības iestāžu reorganizācijas procesa rezultātā gūtajiem ieguvumiem un sniegt atbalstu reorganizācijas procesā iesaistītajām pusēm.

# Reorganizācijas plāns – veicamās darbības

|  |  |  |  |  |
| --- | --- | --- | --- | --- |
| **Nr.**  **p.k.** | **Veicamās darbības** | **Termiņš, līdz kuram veicamas darbības** | **Atbildīgais** | **Piezīmes** |
|  | Izglītības iestāžu darbinieku, izglītojamo un izglītojamo vecāku informēšana par Domes lēmumu un reorganizācijas procesa uzsākšanu. | 01.06.2020. | Limbažu novada ģimnāzijas direktore G.Lāce,  Limbažu sākumskolas direktore V.Jevdokimova, Viļķenes pamatskolas direktores p.i. R.Zivtiņa |  |
|  | Informēt arodbiedrību un konsultējas ar to par izglītības iestāžu likvidēšanu un darbinieku pārcelšanu, atbrīvošanu. | 01.06.2020. | Juridiskā nodaļa,  Administratīvā nodaļa,  Limbažu novada ģimnāzijas direktore G.Lāce,  Limbažu sākumskolas direktore V.Jevdokimova |  |
|  | Vienošanās ar Limbažu sākumskolas direktori un Baumaņu Kārļa Viļķenes pamatskolas direktori, par darba tiesisko attiecību turpināšanu Limbažu novada ģimnāzijā. | 01.07.2020. | Izpilddirektora vietnieks,  Administratīvā nodaļa,  Limbažu novada ģimnāzijas direktore G.Lāce |  |
|  | Reorganizācijas procesā iesaistīto izglītības iestāžu pedagogu un tehnisko darbinieku informēšana par iespējamajām izmaiņām darba attiecībās (ja tādas notiks) saskaņā ar izglītības iestāžu reorganizāciju. | 01.06.2020. | Limbažu novada ģimnāzijas direktore G.Lāce,  Limbažu sākumskolas direktore V.Jevdokimova, Viļķenes pamatskolas direktores p.i. R.Zivtiņa |  |
|  | Limbažu Valsts ģimnāzijas nolikuma izstrāde un lēmuma projekta par nolikuma apstiprināšanu iesniegšana apstiprināšanai Limbažu novada Domē, iesniegšana IKVD. | 01.08.2020. | Limbažu novada ģimnāzijas direktore G.Lāce |  |
|  | Ozolaines PII nolikuma izstrāde un lēmuma projekta par nolikuma apstiprināšanu iesniegšana apstiprināšanai Limbažu novada Domē, iesniegšana IKVD. | 01.08.2020. | Ozolaines PII vadītāja Z.Skrastiņa |  |
|  | Izvērtēt izglītības programmas, sagatavot licencēšanai vai licenču nomaiņai, iesniegt IKVD, nomainīt akreditācijas lapas. | 01.08.2020. | Izglītības un kultūras nodaļa,  Limbažu novada ģimnāzijas direktore G.Lāce |  |
|  | Precizēt Limbažu novada ģimnāzijas (no 01.09.2020. Limbažu Valsts ģimnāzijas) organizatorisko struktūru, sagatavot amatu sarakstu. | 01.07.2020. | Izglītības un kultūras nodaļa,  Limbažu novada ģimnāzijas direktore G.Lāce |  |
|  | Precizēt Ozolaines PII organizatorisko struktūru, sagatavot amatu sarakstu. | 01.07.2020. | Izglītības un kultūras nodaļa,  Ozolaines PII vadītāja Z.Skrastiņa |  |
|  | Sagatavot Limbažu Valsts ģimnāzijas pedagogu slodžu plānojuma 2020/2021 mācību gadam projektu. | 01.07.2020. | Limbažu novada ģimnāzijas direktore G.Lāce |  |
|  | Pamatojoties uz Limbažu Valsts ģimnāzijas organizatorisko struktūru un amatu sarakstu, izstrādāt amatu aprakstus. | 01.10.2020. | Limbažu novada ģimnāzijas direktore G.Lāce |  |
|  | Pamatojoties uz Ozolaines PII organizatorisko struktūru un amatu sarakstu, izstrādāt amatu aprakstus. | 01.10.2020. | Ozolaines PII vadītāja Z.Skrastiņa |  |
|  | Vienošanās ar Iesaistīto izglītības iestāžu darbiniekiem par darba līguma grozījumiem sagatavošana un parakstīšana. | 01.07.2020. | Limbažu novada ģimnāzijas direktore G.Lāce,  Limbažu sākumskolas direktore V.Jevdokimova,  Baumaņu Kārļa Viļķenes pamatskolas direktores p.i. R.Zivtiņa,  Ozolaines PII vadītāja Z.Skrastiņa |  |
|  | Limbažu sākumskolas un Baumaņu Kārļa Viļķenes pamatskolas saistību, prasību, finanšu līdzekļu, krājumu un ilgtermiņa ieguldījumu, lietvedības un arhīva, mantas un nemateriālo vērtību inventarizācija. | 01.09.2020. | Izglītības un kultūras nodaļa,  Limbažu novada ģimnāzijas direktore G.Lāce,  Limbažu sākumskolas direktore V.Jevdokimova,  Baumaņu Kārļa Viļķenes pamatskolas direktores p.i. R.Zivtiņa,  Ozolaines PII vadītāja Z.Skrastiņa,  Finanšu nodaļa,  Administratīvā nodaļa |  |
|  | Akts par Limbažu sākumskolas un Baumaņu Kārļa Viļķenes pamatskolas darbinieku ikgadējo atvaļinājumu inventarizāciju. | 31.08.2020. | Limbažu sākumskolas direktore V.Jevdokimova,  Baumaņu Kārļa Viļķenes pamatskolas direktores p.i. R.Zivtiņa |  |
|  | Limbažu novada Domes lēmums par darba tiesisko attiecību izbeigšanu (no 01.09.2020.) ar Limbažu sākumskolas direktori, Baumaņu Kārļa Viļķenes pamatskolas direktori, iepriekš informējot arodbiedrību un konsultējas ar to. | 01.08.2020. | Izpilddirektora vietnieks, Izglītības un kultūras nodaļa,  Juridiskā nodaļa |  |
|  | Ēdināšanas organizācijas izvērtēšana Ozolaines PII Viļķenes filiālē un Limbažu Valsts ģimnāzijas izglītības programmu īstenošanas vietā Viļķenē. | 01.07.2020. | Ozolaines PII vadītāja Z.Skrastiņa,  Limbažu novada ģimnāzijas direktore G.Lāce,  Juridiskā nodaļa,  Izpilddirektora vietnieks |  |
|  | Domes lēmums par Limbažu valsts ģimnāzijas direktora amata nosaukuma maiņu ar 01.09.2020. | 31.08.2020. | Izglītības un kultūras nodaļa,  Juridiskā nodaļa |  |
|  | Aktualizēt informāciju (pārreģistrēt, izslēgt) par reorganizētajām, likvidētajām vai iesaistītajām izglītības iestādēm Izglītības iestāžu reģistrā, UR publisko personu un iestāžu reģistrā, Valsts ieņēmumu dienesta reģistrā. | 01.09.2020. | Izglītības un kultūras nodaļa,  Administratīvā nodaļa  Finanšu nodaļa |  |
|  | Izveidot Limbažu Valsts ģimnāzijas lietu nomenklatūru, saskaņot to ar Valmieras zonālo valsts arhīvu. | 01.09.2020. | Limbažu novada ģimnāzijas direktore G.Lāce |  |
|  | Reorganizācijas procesā iesaistīto izglītības iestāžu pastāvīgi un ilgtermiņa glabājamo dokumentu un personāla dokumentu sagatavošana saskaņā ar Valsts arhīvu ģenerāldirekcijas prasībām.  Nododamo arhīva lietu nodošana Valmieras zonālajam valsts arhīvam. | 01.09.2020. | Administratīvā nodaļa  Limbažu novada ģimnāzijas direktore G.Lāce,  Limbažu sākumskolas direktore V.Jevdokimova,  Baumaņu Kārļa Viļķenes pamatskolas direktores p.i. R.Zivtiņa |  |
|  | Izstrādāt/aktualizēt Limbažu Valsts ģimnāzijas iekšējos normatīvos aktus (t.sk. iekšējās kārtības noteikumus, izglītojamo uzņemšanas noteikumus, darba kārtības noteikumus). | 01.09.2020. | Limbažu novada ģimnāzijas direktore G.Lāce |  |
|  | Izstrādāt/aktualizēt Ozolaines PII iekšējos normatīvos aktus. | 01.09.2020. | Ozolaines PII vadītāja Z.Skrastiņa |  |
|  | Apvienot Limbažu novada ģimnāzijas, Limbažu sākumskolas un Baumaņu Kārļa Viļķenes pamatskolas budžetus, pārdalot Baumaņu Kārļa Viļķenes pamatskolas budžetu un palielināt Ozolaines PII budžetu. | 01.09.2020. | Izpilddirektora vietnieks,  Ekonomisti,  Finanšu nodaļa |  |
|  | Veikt nepieciešamās darbības izglītības iestāžu datu (izglītojamie, pedagogi) ievadei Valsts izglītības informācijas sistēmā; Valsts izglītības informācijas sistēmas piekļuves nodrošināšana darbiniekiem. | 01.09.2020. | Izglītības un kultūras nodaļa,  Limbažu novada ģimnāzijas direktore G.Lāce,  Ozolaines PII vadītāja Z.Skrastiņa |  |
|  | Pārjaunot līgumus ar pakalpojumu sniedzējiem, nomniekiem. | 01.10.2020. | Limbažu novada ģimnāzijas direktore G.Lāce,  Ozolaines PII vadītāja Z.Skrastiņa |  |
|  | Limbažu Valsts ģimnāzijas attīstības plāna izstrāde. | 15.12.2020. | Limbažu novada ģimnāzijas direktore G.Lāce |  |
|  | Reorganizācijas komisijas sanāksmes. | Pēc  nepieciešamības | Izpilddirektora vietnieks |  |